
PASIŪLYMAS
LIETUVOS RESPUBLIKOS
2026–2028 METŲ BIUDŽETO PATVIRTINIMO
ĮSTATYMO PROJEKTUI NR. XVP-851

2025-11-03

	1.
	Lietuvos Respublikos 2026-2028 metų biudžeto patvirtinimo įstatymo 3 priedas
	XV SKYRIUS. ŽEMĖS IR MAISTO ŪKIS, KAIMO PLĖTRA, ŽUVININKYSTĖ IR VETERINARIJA
	LR 2026–2028 metų valstybės biudžeto asignavimai ŽŪM
	Argumentai:

Lankupių šliuzas – išskirtinis XIX a. inžinerinis paminklas, iki šiol atliekantis savo pirminę funkciją ir užtikrinantis vandens lygio reguliavimą Karaliaus Vilhelmo kanale bei Minijos upėje. Tai nacionalinio reikšmingumo kultūros paveldo objektas, kurio būklė šiuo metu yra bloga ir reikalauja neatidėliotinų tvarkybos darbų. 2023 metais parengtas šio statinio tvarkybos (remonto, restauravimo, avarijos grėsmės pašalinimo) darbų projektas, kuris finansuotas Lietuvos Respublikos kultūros ministerijos Paveldotvarkos programos ir Klaipėdos rajono savivaldybės lėšomis.
Šliuzas iki šiol naudojamas potvynių ir vandens lygio reguliavimui, todėl jo sutvarkymas yra ne tik paveldosauginis, bet ir strateginis infrastruktūros saugumo klausimas. Investicijos prisidės prie kultūros paveldo apsaugos, regiono patrauklumo didinimo ir turizmo plėtros. Sutvarkytas objektas taps patrauklia edukacine ir lankytina vieta, stiprinančia vietos tapatumą ir visuomenės domėjimąsi technikos paveldu.

Pasiūlymas:

Skirti lėšų Lankupių šliuzo sutvarkymo rangos pirkimui ir darbams – 3 mln. Eur (paramos priemonė / valstybės investicijos).

Lėšų šaltinis:

Gautos viršplaninės valstybės biudžeto  pajamos ir skolintos lėšos.

